Publication: Magyar Közlöny
Issue: MK-2000-34 (Year: 2000, Number: 34)
Era: 1990-2004
Section: az 55/2000. (IV. 13.) Korm. rendelethez
Paragraph Index: 353

c) Szakmai törzsanyag Mechanika: Az R. 4. számú mellékletében foglalt fizikus szak képesítési követelményei ca), cb) és a cd) pontjaiban foglalt tételek. (A mechanika témakörét összefoglaló tételek alapozásához legalább 9 szakmai tanulmányi munkaegység szükséges.) Hőtan: Az R. 4. számú mellékletében foglalt fizikus szak képesítési követelményei ca) pont összes tétele, a cb) pont első két tétele, a cc) és a cd) pontjai alatt szereplő összes hőtani, termodinamikai tétel, továbbá — termodinamika statisztikus megalapozása tétel. (A hőtan témaköröket összefoglaló tételek alapozásához legalább 6 szakmai tanulmányi munkaegység szükséges.) Elektromágnesesség és optika: Az R. 4. számú mellékletében foglalt fizikus szak képesítési követelményei ca) pont összes tétele, a cd) pont alatt szereplő összes elektromágnesség és optika tétel. (Az elektromágnesség és optika témaköreit összefoglaló tételek alapozásához legalább 8 szakmai tanulmányi munkaegység szükséges.) Atomfizika, atommagfizika és kvantummechanika tételei: — A fizikai állapot jellemzése a kvantummechanikában. — Az állapot időbeli változása. A mérés hatása. — Kétállapotú rendszerek leírása. A spin kvantummechanikája. — A kvantummechanika közelítő módszerei. — A hőmérsékleti sugárzás. A fény korpuszkuláris tulajdonságai. Az atomi színkép. — Molekulák és a kristályos anyag sugárzásai. — Az elektron. Az anyag hullámtulajdonságai. A spin. — Egzaktul megoldható kvantumrendszerek (oszcillátor, Coulomb-feladat) és alkalmazásaik. — A periódusos rendszer. A kémiai kötés. Egyszerű molekulák. A másodlagos kötések fizikai alapjai. — Radioaktív átalakulások és sugárzások. Sugárzások mérése. — Magmodellek. — Maghasadás. Fúzió. Nukleáris energiatermelés. — A csillagok szerkezete és az elemek kialakulása. — Sugárvédelem. Alapvető biológiai hatások. — A fizikai mennyiségek operátorai. Mérés a mikrovilágban. — Az atommagok szerkezete és jellemzői. — Magreakciók. Részecskegyorsítók és detektorok. (Az atomfizika, atommagfizika és kvantummechanika témaköreit összefoglaló tételek alapozásához legalább 8 szakmai tanulmányi munkaegység szükséges.) Szilárdtestfizika és anyagtudomány: Az R. 4. számú mellékletében foglalt fizikus szak képesítési követelményei cd) pontja alatt szereplő szilárdtestfizika és anyagtudomány tételek. 2000/34. szám (A szilárdtestfizika és anyagtudomány témaköröket összefoglaló tételek alapozásához legalább 2 szakmai tanulmányi munkaegység szükséges.) Informatika: Az R. 4. számú mellékletében foglalt programozó matematikus, programtervező matematikus és fizikus informatikus szakok közös tételei: — A programozás alapfogalmai (feladat, program, specifikáció). — Típus, típusmegvalósítás nyelvi eszközei. — A programozási feladat megoldásának módszerei. — Elemi adatszerkezetek és nyelvi megvalósításuk. — Fák, ábrázolásuk és nyelvi megvalósításuk. — Keresési technikák. — Rendezési algoritmusok. — Gráfalgoritmusok. — Programfejlesztés fázisai és módszerei. — Operációs rendszerek elméleti alapjai. — Operációs rendszerek típusai, rendszerfunkciói és felhasználói funkciói. — Adatbázisrendszerek architektúrája. — Adatmodellezési stratégiák. (Az informatikát összefoglaló témakörök alapozásához legalább 34 szakmai tanulmányi munkaegység szükséges.) A szakmai törzsanyagot megalapozó tananyagból a tanórával megszerzendő szakmai tanulmányi munkaegységek száma legalább 67.

Source: https://magyarkozlony.hu/hivatalos-lapok/9da52319ac1082b160cb2163c67bbe16b108d010/dokumentumok/a1f269de795d15e141409f4c7cae5ed18e79dbe5/letoltes